Bejaarde skiet ‘rower’ doodCornelius van der Berg, ŉ 72-jarige inwoner van Nelspruit, het Dinsdagoggend ŉ vermeende rower tydens ŉ huisinbraak doodgeskiet. Volgens lt. Gerald Sedibe, ŉ polisiewoordvoerder van Mpumalanga, het Van der Berg omstreeks 04:30 die man in sy huis betrap, nadat die alarm afgegaan het. Hy het ŉ vuurwapen gehad en die man in die huis konfronteer en in die bors geskiet. Die verdagte het Van der Berg glo oorval en sy geweer afgeneem en hom in die hand en in die kop, bokant sy oogbank, geskiet. Die verdagte het met die vuurwapen van die toneel gevlug en is later dood aangetref in ŉ nabygeleë erf. Van der Berg is in ŉ stabiele toestand in die Nelspruit MediClinic en benodig ŉ operasie aan sy hand. Die polisie ondersoek of die verdagte met ander voorvalle in die gebied verbind kan word.